לירון דונל

לירון דונל (נולדה ב-1976) היא קצינה בצה"ל בדרגת תת-אלוף, ששירתה כראש מטה פיקוד העורף. קודם לכן שירתה כקצינת אג"ם של פיקוד העורף ומפקדת מחוז דן בפיקוד העורף.

 ביוגרפיה 
דונל (במקור חזן) גדלה בבית שאן, הבכורה מבין שלוש בנות.

התגייסה לצה"ל ב-1994. שירתה כמ"כית ומפקדת פלוגת טירונים בבסיס ג'וליס. שירתה כמפקדת צוות, מפקדת פלוגה וסגנית מפקד גדוד בבית הספר לקצינים של צה"ל.

ב-2011 מונתה לראש ענף אימונים בזרוע היבשה. ב-2012 מונתה לראש ענף תעסוקה מבצעית בחטיבת המבצעים. ב-2015, מונתה למפקדת גדוד ארז בבה"ד 1, ושירתה בתפקיד זה בעת פיגוע הדריסה בטיילת ארמון הנציב.

באוגוסט 2017, הועלתה לדרגת אל"ם, ומונתה למפקדת מחוז דן בפיקוד העורף, האישה הראשונה בתפקיד מפקדת מחוז. באוגוסט 2019 מונתה לקצינת אג"ם של פיקוד העורף.

ב-11 ביולי 2022 הועלתה לדרגת תא"ל, וב-31 ביולי 2022 מונתה לראש מטה פיקוד העורף. בתפקידה היא ממלאת מקומו של מפקד הפיקוד בהיעדרו, משמשת כקצינת חיל ראשית וראש חטיבת התכנון, ואחראית להכנת פיקוד העורף למלחמה

ב-7 באוגוסט 2025, סיימה את תפקידה. 

 חיים אישיים 
נשואה לרם ואם לשלושה. מתגוררת במיתר.

קישורים חיצוניים





הערות שוליים

קטגוריה:מפקדי מחוז דן בפיקוד העורף
קטגוריה:קציני אג"ם של פיקוד העורף
קטגוריה:חיילות פיקוד העורף
קטגוריה:קצינות צה"ל בדרגת תת-אלוף
קטגוריה:ראשי מטה פיקוד העורף
קטגוריה:מיתר: אישים
קטגוריה:ישראליות שנולדו ב-1976
קטגוריה:ישראלים שנולדו ב-1976